ວັນທີ 9 ພຶດສະພານີ້, ພາຍໃຕ້ການເປັນສັກຂີພິຍານຂອງທ່ານຫຼີເຄີ້ສຽງ ນາຍົກລັດຖະມົນຕີຈີນ ແລະທ່ານຊິນໂຈະ ອະເບະ ນາຍົກລັດຖະມົນຕີຍີ່ປຸ່ນ, ທ່ານຈຸ່ງຊ່ານ ລັດຖະມົນຕີກະຊວງການຄ້າຈີນ ແລະທ່ານຮີໂຣຊີເກະ ເຊະໂກະ ລັດຖະມົນຕີກະຊວງເສດຖະກິດຍີ່ປຸ່ນໄດ້ຮ່ວມກັນເຊັນ "ບົດບັນທຶກຄວາມເຂົ້າໃຈກ່ຽວກັບການເພີ່ມທະວີການຮ່ວມມືດ້ານການຄ້າການບໍລິການການຄ້າ" ແລະຄະນະກຳມະການປະຕິຮູບການພັດທະນາແຫ່ງຊາດຈີນ, ກະຊວງການຄ້າຈີນໄດ້ເຊັນ "ບົດບັນທຶກຄວາມເຂົ້າໃຈກ່ຽວກັບການຮ່ວມມືຕະຫຼາດຝ່າຍທີສາມຈີນ-ຍີ່ປຸ່ນ" ກັບກະຊວງການຕ່າງປະເທດຍີ່ປຸ່ນ ແລະກະຊວງເສດຖະກິດຍີ່ປຸ່ນ.
ສອງຝ່າຍຍິນດີສ້າງ "ກົນໄກການຮ່ວມມືດ້ານການຄ້າການບໍລິການສອງຝ່າຍ", ຕັ້ງໜ້າສົ່ງເສີມການຮ່ວມມືໃນຂົງເຂດບໍລິການໃຫ້ຕ່າງຝ່າຍຕ່າງມີຜົນປະໂຫຍດ. ຍິນດີເພີ່ມທະວີການຮ່ວມມືດ້ານຕະຫຼາດຝ່າຍທີສາມ, ພາຍໃຕ້ກົນໄກການເຈລະຈາລະຫວ່າງການນຳຂັ້ນສູງຂະແໜງເສດຖະກິດຈີນ-ຍີ່ປຸ່ນ, ສ້າງ "ກົນໄກປະຕິບັດງານເພື່ອຊຸກຍູ້ການຮ່ວມມືຕະຫຼາດຝ່າຍທີສາມຈີນ-ຍີ່ປຸ່ນ" ແລະຈັດ "ເວທີປຶກສາຫາລືການຮ່ວມມືຕະຫຼາດຝ່າຍທີສາມຈີນ-ຍີ່ປຸ່ນ" ກັບສະຖາບັນເສດຖະກິດຮ່ວມກັນ.